smcproject/ml-wiki-sentences huggingface dataset:
കൂടുണ്ടാക്കുകയും മുട്ടയിടുകയും ചെയ്യുന്നതടക്കമുള്ള ഏകദേശം അഞ്ചു മാസക്കാലം ഇണകൾ ഒന്നിച്ചു കഴിയുന്നു.
പത്തു സെന്റീമീറ്റർ കനത്തിലും ഒന്നുരണ്ടുമീറ്റർ വ്യാസത്തിലും തറയിൽ പുല്ലുനിരത്തിയാണ് കൂടുണ്ടാക്കുന്നത്.
2-4 ദിവസത്തെ ഇടവേളകളിലായി 5 മുതൽ പതിനഞ്ചുവരെ മുട്ടകൾ ഇടുന്നു.
ആദ്യം മുട്ടകൾക്ക് നീലയും പച്ചയും ചേർന്ന കടുത്തനിറമാണെങ്കിലും സൂര്യപ്രകാശമേറ്റ് ക്രമേണ അവ നിറം‌ മങ്ങുന്നു.
എമുവിന്റെ രൂക്ഷമെന്നു തോന്നുന്ന നോട്ടം
ജോഡിചേരുന്ന സമയത്ത് പെൺപക്ഷിക്കാണ് ആധിപത്യം.
എന്നാൽ അടയിരിക്കേണ്ട സമയമാകുമ്പോൾ ആൺപക്ഷി സ്വന്തം ഇണ അടക്കമുള്ള മറ്റു പക്ഷികൾക്കുനേരെ ആക്രമണകാരിയാകുന്നു.
അടയിരിക്കുന്ന ജോലി ആൺപക്ഷിയെ ഏല്പ്പിച്ച് പെൺപക്ഷി പോകുന്നു.
മിക്കപ്പോഴും അത് മറ്റൊരിണയെ കണ്ടെത്തിയെന്നിരിക്കും.
വെള്ളമോ, ആഹാരമോ, വിസർജ്ജനമോ ഇല്ലാതെ ആൺപക്ഷി 55 ദിവസം കൂടുവിടാതെ മുട്ടക്ക് അടയിരിക്കുന്നു.
മുട്ട കൂട്ടിൽ നിന്ന് ഉരുണ്ടുപോയാൽ പക്ഷി അതിനെ ശ്രദ്ധാപൂർവം തിരികെ കൊണ്ടുവരുന്നു.
മുട്ടവിരിഞ്ഞിറങ്ങുന്ന കുഞ്ഞുങ്ങൾക്ക് ക്രീം നിറത്തിന്‌മേൽ കടുത്ത തവിട്ട് വരകളാണ്.
രണ്ടുമുതൽ ഏഴുവരെ ദിവസത്തിനകം, സ്വയം ഭക്ഷണം കഴിക്കാറായി, അവ കൂടിനു പുറത്തു വരുന്നു.
എന്നാൽ പക്ഷിക്കുഞ്ഞുങ്ങൾ ആൺപക്ഷിയോടൊപ്പം നാലഞ്ചു മാസം കൂടി കഴിയുന്നു.
ഈ സമയത്ത് അവയുടെ ശരീരത്തിലെ രോമം പോലുള്ള ആവരണവും തവിട്ടുവരകളും പോയി തൂവൽ വരുന്നു.
ഒരു വർഷംകൊണ്ട് അവ പൂർണ്ണവളർച്ചെയെത്തുകയും ഇരുപതുമാസത്തിനകം പ്രത്യത്പാദനക്ഷമമാകുകയും ചെയ്യുന്നു.
ചിത്രശാല എമു പറശ്ശിനിക്കടവ് പാമ്പുവളർത്ത് കേന്ദ്രത്തിലെ എമു കർണാടകത്തിലെ മൂഡബിദ്രി എന്ന സ്ഥലത്തുള്ള ഒരു എമു ഫാം എമുവിന്റെ മുട്ട എമുവിന്റെ മുട്ടയുടേയും പേനയുടേയും വലിപ്പം - ഒരു താരതമ്യം മുട്ടവിരുഞ്ഞിറങ്ങുന്ന എമു കുഞ്ഞുങ്ങളുടെ ശരീരത്തിൽ നെടുകെയുള്ള വരകളുണ്ട്.
ചുറ്റുപാടുകളിൽ ശത്രുക്കളുടെ ശ്രദ്ധയിൽ പെടാതെ മറഞ്ഞിരിക്കാൽ ഈ രേഖകൾ അവയെ സഹായിക്കുന്നു.
Dromaius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം 1 2 3 4 മലയാള മനോരമയുടെ സമ്പാദ്യം ത്രൈമാസിക.
2008 മെയ്.
ഡോ. ഡി. ഷൈൻ കുമാറിന്റെ ലേഖനം.
താൾ - 80-81.
↑ Birds - Fact sheets - http://www.austmus.gov.au/birds/factsheets/emu.htm
പുറം കണ്ണികൾ മാതൃഭൂമി ലേഖനം Archived 2011-11-07 at the Wayback Machine .
എമെരിവില്ലെ Mariposa County Mariposa County
എമെരിവില്ലെ , അമേരിക്കൻ ഐക്യനാടുകളിലെ കാലിഫോർണിയയിൽ അലെമേഡ കൗണ്ടിയിൽ സ്ഥിതിചെയ്യുന്ന ഒരു ചെറിയ നഗരമാണ്.
ബെർക്കിലിയ്ക്കും ഓക്ൿലാൻറിനുമിടയ്ക്കുള്ള ഒരു ഇടനാഴിയിൽ സ്ഥിതിചെയ്യുന്ന ഈ നഗരത്തിൻറെ പരിധി സാൻ ഫ്രാൻസിസ്കോ ഉൾക്കടൽ തീരം വരെ നീളുന്നു.
സാൻ ഫ്രാൻസിസ്കോ , ബേ ബ്രിഡ്ജ് , കാലിഫോർണിയ യൂണിവേഴ്സിറ്റി , ബർക്കിലി , സിലിക്കൺ വാലി എന്നിവിടങ്ങളുമായുള്ള സാമീപ്യം ഈ നഗരത്തിൻറെ സമീപകാല സാമ്പത്തിക വളർച്ചയ്ക്ക് പ്രേരക ശക്തിയായിത്തീർന്നു.
എമിൽ വോൺ ബെയ്റിങ് ഇംഗ്ലീഷ് വിലാസം https://ml.wikipedia.org/wiki/Emil_von_Behring
എമിൽ വോൺ ബെയ്റിങ് (15 March 1854 – 31 March 1917) 1901ൽ നോബൽ സമ്മാനം ലഭിച്ച ജർമ്മൻ ശരീരശാസ്ത്രജ്ഞനായിരുന്നു.
ശരീരശാസ്ത്രത്തിൽ ആദ്യമായി നോബൽ സമ്മാനം ലഭിച്ചത് അദ്ദേഹത്തിനായിരുന്നു.
ഡിഫ്തീരിയാ (തൊണ്ടമുള്ള്) രോഗത്തിനു പ്രതിരോധമരുന്ന് കണ്ടുപിടിച്ചതിനായിരുന്നു നൊബേൽ സമ്മാനിതനായത്.
ശിശുമരണത്തിനു കാരണമായിരുന്ന ഡിഫ്തീരിയായ്ക്കു പ്രതിരോധ മരുന്നു കണ്ടുപിടിച്ച അദ്ദേഹത്തെ ശിശുക്കളുടെ രക്ഷകൻ എന്നാണു പേരു വിളിച്ചിരുന്നത്.
അന്നത്തെ പ്രഷ്യയിലെ , ഇന്നത്തെ പോളണ്ടിലെ, ഹാൻസ്ഡോർഫിൽ ആണ് അദ്ദേഹം ജനിച്ചത്.
ബെർലിനിലെ Akademie für das militärärztliche Bildungswesen ൽ 1874 മുതൽ 1878 വരെ വൈദ്യശാസ്ത്രം പഠിച്ചു.
അദ്ദേഹം പ്രധാനമായി സൈനിക ഡോക്ടർ ആയി ജോലി ചെയ്തു.
പിന്നീട്, മാർബർഗ് സർവ്വകലാശാലയിലെ പ്രൊഫസർ ആയി നിയമനം ലഭിച്ചു.
അദ്ദേഹം തന്റെ ഔദ്യോഗികജീവിതം മുഴുവൻ ഈ ജോലിയിൽ തുടർന്നു.
അദ്ദേഹത്തിന്റെയും ഫാർമ്മക്കോളജിസ്റ്റ് ആയ ഹാൻസ് ഹോഴ്സ്റ്റ് മേയെർഇന്റെയും പരീക്ഷണശാലകൾ ഒരെ കെട്ടിടത്തിലായിരുന്നു.
ബെയ്റിങ്' ഹാൻസ് ഹോഴ്സ്റ്റ് മേയെറിൽ ടെറ്റനസ് വിഷവസ്തുവിനെപ്പറ്റി പഠിക്കാൻ വേണ്ട താത്പര്യം ജനിപ്പിച്ചു.
ബെയ്റിങ്' 1890ൽ ഡിഫ്തീരിയായ്ക്കു പ്രതിരോധ മരുന്നു കണ്ടുപിടിച്ചു.
പ്രതിരോധചികിത്സയെപ്പറ്റി പഠിക്കുന്നതിനുള്ള വലിയ ഒരു പ്രചോദനമായി അദ്ദേഹത്തിന്റെ ഈ കണ്ടുപിടിത്തം.
ഡിഫ്തീരിയായ്ക്കും ടെറ്റനസിനും  പ്രതിരോധചികിത്സ കണ്ടുപിടിച്ച അദ്ദേഹത്തിനായിരുന്നു 1901-ലെ നോബൽ സമ്മാനം.
അദ്ദേഹം 1917 മാർച്ച് 31നു മരിച്ചു.
Villa Behring (burgundy) on Capri Behring mausoleum in Marburg വ്യക്തിജീവിതം
1896 ഡിസംബറിൽ  ബെയ്റിങ്' 18 വയസ്സുണ്ടായിരുന്ന എൽസെ സ്പിനോലെയുമായി വിവാഹിതനായി.
ബെർലിനിലെ ചാരിറ്റി ആസുപത്രിയുടെ ഉടമയായിരുന്ന ബെൺഹാഡ് സ്പിനോലയുടെ മകളായിരുന്നു എൽസെ.
സംഭാവനകൾ Die Blutserumtherapie (1892) Die Geschichte der Diphtherie (1893) Bekämpfung der Infektionskrankheiten (1894) Beiträge zur experimentellen Therapie (1906) E. v. Behring's Gesammelte Abhandlungen (1915) ഇതും കാണൂ German inventors and discoverers അവലംബം
എമിൽ സോള ഇംഗ്ലീഷ് വിലാസം https://ml.wikipedia.org/wiki/%C3%89mile_Zola
എമിൽ ഫ്രാൻസ്വാ സോള (French: [e.mil zɔ.la]; 2 April 1840 – 29 September 1902) ഒരു ഫ്രഞ്ച് എഴുത്തുകാരനായിരുന്നു.
അക്രമാസക്തമായ മനുഷ്യമനസ്സുകളാണ് സോളയുടെ നോവലുകളിലെ പ്രതിപാദ്യ വിഷയം.
പതിനെട്ടാം നൂറ്റാണ്ടിൽ യൂറോപ്പിലെ സാഹിത്യലോകത്ത് പ്രബലമായിരുന്ന, കലാസാഹിത്യരചനകൾ  പ്രകൃത്യനുസരണമാകണമെന്ന സിദ്ധാന്തത്തിൻറെ ( Naturalism) അനുയായിയാരുന്നു സോള.
, ജീവചരിത്രം
ഇറ്റലിക്കാരനായ എഞ്ചിനിയർ ഫ്രാന്സെസ്കോ സോളയുടേയും പത്നി ഫ്രാൻസ്വാ എമിലി ഓബറുടേയും ഏകപുത്രനായ എമിൽ സോള ജനിച്ചത്    പാരീസിൽ ആയിരുന്നു.
സോളക്ക് മൂന്നു വയസ്സുളളപ്പോൾ കുടുംബം എക്സാപ്രോവാസിലേക്ക് താമസം മാറ്റി.
സോളയുടെ പല നോവലുകളിലും സൂചിപ്പിക്കപ്പെടുന്ന പ്ളാസ്സാൻസ്   എക്സാപ്രോവാസാണെന്ന് സംശയിക്കപ്പെടുന്നു.
ഇരുപത്തിമൂന്നാമത്തെ വയസ്സിൽ പത്രപ്രവർത്തകനായി രംഗത്തെത്തി, താമസിയാതെ  സാഹിത്യരചനകളിൽ മുഴുകി.
1870- ഗബ്രിയേല-അലെക്സാന്ഡ്രീന മീലേയെ വിവാഹം കഴിച്ചു.
സോളയുടെ മരണം ദുരൂഹമായ സാഹചര്യങ്ങളിലായിരുന്നു.
കിടപ്പുമുറിയിലെ ചിമ്മിനി അടഞ്ഞതു കാരണം ശ്വാസം മുട്ടി മരിച്ചതാണെന്നും, അല്ല കൊല്ലപ്പെട്ടതാണെന്നും ഭിന്നാഭിപ്രായങ്ങളുണ്ട്.
ഡ്രേയ്ഫസ് സംഭവം
ഫ്രാൻസും ജർമ്മനിയും തമ്മിൽ നടന്ന യുദ്ധമാണ് 1894 മുതൽ 1906 വരെ പന്ത്രണ്ട് വർഷം നീണ്ടുനിന്ന ഈ സംഭവത്തിന്റെ  പശ്ചാത്തലം.
ജൂതവംശജനായിരുന്ന ആൽഫ്രഡ് ഡ്രെയ്ഫസ് എന്ന ഫ്രഞ്ച്  സേനാനായകൻ, നിരപരാധിയായിട്ടും, ദേശദ്രോഹക്കുറ്റം ചുമത്തി ജീവപര്യന്തത്തടവിനു ശിക്ഷിക്കപ്പെട്ടു.
രാഷ്ട്രീയ സംഭവവികാസങ്ങളാൽ പ്രേരിതമായ ഈ നടപടിയെ സോള നഖശിഖാന്തം എതിർക്കുകയും അതിനെതിരായി ശബ്ദമുയർത്തുകയും ചെയ്തു.
അന്നത്തെ ഫ്രഞ്ച് പ്രസിഡൻറിനുളള   സോളയുടെ തുറന്ന കത്ത് ഞാൻ  കുറ്റപ്പെടുത്തുന്നു ( J'accuse ) വിശ്വപ്രശസ്തമാണ്.
സോളയുടെ പ്രഥമ സാഹിത്യരചന,Contes a Ninon (നിനോയുടെ കഥകൾ)   ചെറുകഥാസംഗ്രഹമായിരുന്നു.
1864-ലാണ് ഇതു പ്രസിദ്ധീകരിക്കപ്പെട്ടത്.
ക്ളോഡിൻറെ കുംബസാരം (1865) മാഴ്സെയിലെ രഹസ്യങ്ങൾ  (1867) തെരേസ്സ റാക്വ   (1867) മാദലീൻ ഫേരാ(1868) റൂഗോ-മാക്കാ വംശചരിത്രം (മൊത്തം 20 നോവലുകൾ ( 1871- 1893 )
മന്ദബുദ്ധിയായ അഡലെയ്ഡ് ഫോക് എന്ന സ്ത്രീയിൽ  നിന്നാണ് കഥ തുടങ്ങുന്നത്.
അഡ്ലെയ്ഡിൽ  ഭർത്താവ് റൂഗോവിനും  കാമുകൻ മക്വാവിനും  ജനിച്ച സന്താനങ്ങളേയും അവരുടെ പിന്നീടുളള തലമുറകളേയും    കേന്ദ്രീകരിച്ചാണ് ബൃഹത്തായ 20 നോവലുകൾ രചിക്കപ്പെട്ടിരിക്കുന്നത്.
ജന്മസിദ്ധമായ കുറ്റവാസന, പ്രത്യേകിച്ച് കൊലവെറി  പരമ്പരാഗതമാണെന്ന് സോള ഈ നോവലുകളിലൂടെ സമർത്ഥിക്കുന്നു.
മൂന്നു നഗരങ്ങൾ [ ലൂർദ്ദ്,(1894) റോം (1896), പാരിസ് (1898) ], നാലു സുവിശേഷങ്ങൾ [സമ്പുഷ്ടത (1899), കർമ്മം(1901), സത്യം ( മരണാനന്തരം), നീതി  (അപൂർണ്ണം)] അവലംബം ↑ ↑ ↑ {{ cite book }} : Check | isbn= value: invalid character ( help ) ↑ I accuse
എമു യുദ്ധം
എമു യുദ്ധം (The Emu war) എമു മഹായുദ്ധം (The Great Emu War) എന്നും വിളിക്കപ്പെടുന്നു.
1932ൽ ഓസ്ട്രേലിയയിൽ നടത്തിയ ഒരു വന്യജീവീശല്യ നിവാരണ യജ്ഞമാണ് എമു യുദ്ധം എന്ന പേരിലറിയപ്പെടുന്നത്.
കൃഷിയിടങ്ങളിൽ വൻനാശം വിതച്ച എമു പക്ഷികളെ ഇല്ലാതാക്കാൻ എല്ലാ മാർഗ്ഗങ്ങളും പരാജയപ്പെട്ടപ്പോൾ തോക്കുകളേന്തിയ പട്ടാളക്കാരെ അയക്കാൻ സർക്കാർ തീരുമാനിക്കുകയായിരുന്നു.
അപ്പോൾ പത്ര മാധ്യമങ്ങൾ നൽകിയ പേരാണ് എമു യുദ്ധം എന്നത്.
രണ്ട് തവണകളായി നടന്ന നിർമ്മാർജ്ജന യജ്ഞത്തിലെ അന്തിമ വിജയം പക്ഷികൾക്ക് തന്നെയായിരുന്നു.
നിർമ്മാർജ്ജനം യജ്ഞം ഉദ്ദേശിച്ച ഫലം കണ്ടില്ല.
ഒന്നാം ലോകമഹായുദ്ധം കഴിഞ്ഞ് മടങ്ങിയെത്തിയ പട്ടാളക്കാരെ പുനരധിവസിപ്പിക്കാൻ ഓസ്ട്രേലിയൻ  സർക്കാർ അവർക്ക് ഭൂമി പതിച്ച് നൽകുകയും ഗോതമ്പ് കൃഷി പ്രോൽസാഹിപ്പിക്കുകയും ചെയ്യുകയുണ്ടായി..
ധാരാളം ഭൂമി ജനവാസത്തിൽ നിന്നും അകന്ന് ഒറ്റപ്പെട്ട ഇടങ്ങളിലുള്ളവയായിരുന്നു.
എന്നാൽ അപ്രകാരം കൃഷി ആരംഭിച്ച വിമുക്ത ഭടന്മാർക്ക് ആഗോള മഹാസാമ്പത്തികമാന്ദ്യം വലിയ തിരിച്ചടിയായി.
വിള വർദ്ധനയ്ക്ക് സർക്കാർ അഹ്വാനം ചെയ്യുകയും സബ്സ്ഡി വാഗ്ദാനം ചെയ്യുകയും ചെയ്യുകയുണ്ടായി.
എന്നാൽ വിള വില  ഇടിഞ്ഞു കൊണ്ടേയിരുന്നു.
ഈ പ്രശനബാധിത കാർഷിക രംഗത്തേക്കാണ് ഇമു പക്ഷികളുടെ അധിനിവേഷം നടക്കുന്നത്.
ഓസ്ട്രേലിയയിലെ ഒരോ ഉൾ നാടൻ മേഖലയിൽ  നിന്നും തീര ദേശം  ലക്ഷ്യമാക്കി ഇമുകൾ സാധാരണയായി ദേശാടനം നടത്താറുണ്ട്.
ഇണ ചേരൽ .
മാസങ്ങൾ കഴിഞ്ഞാൽ സംഭവിക്കുന്ന ഒരു സ്വാഭാവിക പ്രതിഭാസമാണ് ഈ ദേശാടനം.
എന്നാൽ മാറിയ സാഹചര്യത്തിൽ പുതുതായി ഉണ്ടായ കൃഷിയിടങ്ങളും ശുദ്ധജല ലഭ്യതയും, കന്നുകാ ലികൾക്കും കുതിരകൾക്കുമായി കരുതി വച്ചിരുന്ന കാലി തീറ്റയും എല്ലാം ഒത്തു കൂടിയപ്പോൾ അത് എമുകൾക്ക്  പറുദീസയായി.
അവ കൂട്ടത്തോടെ കൃഷിയിടങ്ങൾ കൈയ്യേറി വിളകൾ തിന്നൊടുക്കുകയും നശിപ്പിക്കുകയും ചെയ്തു.
വേലികൾ പൊളിച്ച് കയറിയിരുന്നതിനാൽ ആ പൊളിഞ്ഞ വേലികൾ മുയലുകൾക്കും മറ്റും പ്രവേശന വാതിലുകളുമായത് കൂടുതൽ വിനാശകരമായി.
സർക്കാർ ഇടപ്പെടുന്നു
മുൻ സൈനികരടങ്ങുന്ന ഒരു കർഷക നിവേദക സംഘം  കേന്ദ്ര പ്രതിരോധ മന്ത്രിയായ സർ ജോർജ്ജ പിആർസിനെ (Sir Geroge Pearce) കണ്ടു.
ഒന്നാം  ലോകയുദ്ധത്തിൽ രംഗ പ്രവേശം ചെയ്ത യന്ത്ര തോക്കുകളുടെ കാര്യക്ഷമത മനസ്സിലാക്കി കഴിഞ്ഞിരുന്ന മുൻസൈനിക കർഷകർ  ഇമു നിർമ്മാർജ്ജനത്തിനു യന്ത്രതോക്കുകൾ വിട്ടു തരാൻ മന്ത്രിയോട് ആവശ്യപ്പെടുകയുണ്ടായി.
ദുരിത ബാധിത പ്രദേശമായ വെസ്റ്റേൺ ഓസ്ട്രേലിയ പ്രവശ്യ സർക്കാർ ചെലവു വഹിക്കണമെന്ന നിബന്ധയോടെ കേന്ദ്ര സർക്കാർ യന്ത്രതോക്കുകളേയും  അത് ഉപയോഗിക്കാൻ സൈന്യത്തേയും വിട്ടുകൊടുത്തു..
ദൗത്യം ചിത്രീകരിക്കാൻ ചലച്ചിത്ര ഫോട്ടൊഗ്രാഫറേയും സർക്കാർ വിന്യസിച്ചു.
മേജർ മെർഡിത്ത് (Major. G.P.W.Meredith)ന്  ആയിരുന്നു ദൗത്യസേനയുടെ ചുമതല.
10,000 ചുറ്റ് വെടിയുണ്ടകളും രണ്ട് ലൂയിസ് മെഷീൻ ഗണുകളും (Lewis Guns), രണ്ട് പട്ടാളക്കാരും അടങ്ങുന്നതായിരുന്നു എമു നിർമ്മാർജ്ജന സേന.
1932 ഒക്ടോബറിൽ തുടങ്ങാനിരുന്ന ദൗത്യം മഴമൂലം മാറ്റി , നവംബർ  രണ്ടാം തീയതി ആരംഭിച്ചു.
ഓസ്ട്രേലിയൻ അശ്വവ്യൂഹത്തിനു തൊപ്പിയുണ്ടാക്കാനായി 100 എമു  തുകലുകൾ സംഘടിപ്പിക്കണം എന്ന് എമുവേട്ടക്കാരെ ചട്ടം കെട്ടിയതായി പറയപ്പെടുന്നു.
ഒന്നാം യുദ്ധം
കാമ്പ്യൻ (Campion) ആയിരുന്നു എമു ശല്യത്തിന്റെ സിരാകേന്ദ്രം.
അവിടെയെത്തിയ ദൗത്യസേനയ്ക്ക് 50 പക്ഷികളടങ്ങുന്ന കൂട്ടത്തെ കാണാൻ സാധിച്ചു.
അവയെ സേന പതിയിരിക്കുന്ന സ്ഥലത്തേക്ക് പായിക്കാൻ പരിസര വാസികൾ ശ്രമിച്ചെങ്കിലും എമുകൾ ചെറുകൂട്ടങ്ങളായി പിരിഞ്ഞു പല ദിക്കിലേക്കും പായുകയായിരുന്നു.
ആദ്യ ദിവസം അവസാനിച്ചപ്പോൾ “ഏറിയാൽ ഒരു ഡസൻ “ എമുകളെ കൊന്നിട്ടുണ്ടാവും എന്നായിരുന്നു ഒരു റീപ്പോർട്ട്.
രണ്ട് നാളുകൾക്ക് ശേഷം ഒരു അണക്കെട്ടിനു സമീപം ആയിരത്തോളം വരുന്ന എമുകളെ കണ്ടെത്തി.
അവ ദൗത്യസേനയെ ലക്ഷ്യമാക്കി അടുക്കുകയായിരുന്നു.
സേന പതിയിരുന്ന സ്ഥലത്തിനടുത്തെതിയപ്പോൾ പട്ടാളക്കാർ വെടിയുതിർത്തു തുടങ്ങി.
എന്നാൽ പന്ത്രണ്ട് പക്ഷികൾ ചത്ത് വീണശേഷം തോക്കുകൾ കേടായി.
ബാക്കി പക്ഷികൾ  എല്ലാം തന്നെ ചിതറിയോടി.
കൂടുതൽ മെരുക്കമുള്ള എമുകളുടെ പിന്നാലെയായി പിന്നീട് പാച്ചിൽ.
എന്നാൽ അവിടെയും കാര്യമായ നേട്ടങ്ങൾ കൊയ്യാനായില്ല.
ട്രക്കിൽ യന്ത്രതോക്ക് ഘടിപ്പിച്ച് എമുകളുടെ പിന്നാലെ പാഞ്ഞ് വെടിക്കാനുള്ള ശ്രവവും വിഫലമായി.
കുലുക്കമുള്ള യാത്രയിൽ ഒരു വെടി പോലും ഉതിർക്കാൻ സാധിച്ചില്ല.
പക്ഷികളുടെ വേഗത്തിൽ ദുർഘടമായ റോഡിൽ ട്രക്കിനു പോകാനൊട്ട് സാധിച്ചുമില്ല.
ദൗത്യം എട്ട് ദിവസം പിന്നിട്ടപ്പോൾ 2500 ചുറ്റ് വെടിവെച്ചിരുന്നു.
ചത്തത് 50 എമുക്കൾ മാത്രം എന്നാണ് പല റിപ്പോർട്ടുകളും പറയുന്നത്.
200-500 വരെ പക്ഷികളെ കൊന്നു എന്നും മറ്റ് ചില റിപ്പോർട്ടുകൾ പറയുന്നുണ്ട്.
സേനയ്ക്ക് ആൾ നാശമൊന്നും ഉണ്ടായില്ല എന്ന് മെർഡിത്ത് റിപ്പോർട്ട് ചെയ്തു.
ദൗത്യത്തെപ്പെറ്റി അന്നത്തെ പക്ഷി നിരീക്ഷകനായ ഡൊമിനിക് സെർവെന്റി (Dominic Serventy) നടത്തിയ രസകരമായ കണ്ടെത്തൽ ഇതാണ്.
“ എമു കൂട്ടത്തിനിടയിലേക്ക് ഇരച്ചുകയറി അവയെ നിഷ്പ്രയാസം കശാപ്പ് ചെയ്തുകളയാം എന്ന മെഷീൻ ഗണ്ണർമരുടെ വ്യാമോഹങ്ങളെല്ലാം വൃഥാവിലാവു കയായിരുന്നു.
എമു സൈന്യം ഗറില്ല തന്ത്രം പയറ്റാൻ തീരുമാനിക്കുകയായിരുന്നു.
സ്വതേ അച്ചടക്ക രഹിതരായ അവ പല ചെറു സംഘങ്ങളായി പിരിഞ്ഞു.
ഒരോ ചെറു സംഘത്തിന്റേയും പിന്നാലെ വിലപിടിപ്പുള്ള യന്ത്ര സാമഗ്രഗികളുമായി പായുക സൈന്യത്തിനു അസാധ്യവും ആയിരുന്നു.
ഹതഭാഗ്യരും വിഷണ്ണരുമായി സേന  ഒരു മാസത്തിനു ശേഷം യുദ്ധമുന്നണിയിൽ നിന്നും പിൻവാങ്ങി “
ദൗത്യം ആരംഭിച്ചത് 1932 നവംബർ രണ്ടിനായിരുന്നു.
എട്ടാം തീയതി ഓസ്ട്രേലിയൻ പാർലമെന്റ് സ്ഥിതിഗതികൾ അവലോകനം ചെയ്തു.
മാധ്യമങ്ങളിൽ നിന്നും പൊതുജനങ്ങളിൽ നിന്നുമുള്ള നിശിതമായ വിമർശനങ്ങ ളുടേയും വെളിച്ചത്തിൽ പ്രതിരോധ മന്ത്രി പിആർസ് സൈന്യത്തേയും തോക്കുകളേയും നവംബർ  എട്ടാം തീയതി  പിൻ വലിച്ചു.
സൈനികപിന്മാറ്റം എമുകൾ അറിഞ്ഞതായി തോന്നിയില്ല.
അവ കൃഷി  നശീകരണം തുടർന്നു കൊണ്ടേയിരുന്നു.
വർൾച്ചയും വേനലും കൂടി ആയിരകണക്കിനു എമുകളേയാണ് കൃഷിയിടങ്ങളിലേക്ക് എത്തിച്ചുകൊണ്ടിരുന്നത്.
കർഷകർ വീണ്ടും സഹായഭ്യർഥനയുമായി സർക്കാരിനെ സമീപിച്ചു.
മന്ത്രി പിആർസ് സൈന്യത്തെ പുനർവിന്യസിക്കാമെന്ന് ഏറ്റു.
കഴിവുറ്റ മെഷീൻ ഗണ്ണർമാരുടെ എണ്ണക്കുറവ് കാരണം വീണ്ടും മേജർ മെർഡിത്ത് തന്നെ നിയോഗിക്കപ്പെട്ടു.
പിൽക്കാലത്ത്.
ദൗത്യത്തിന്റെ ഗതി അറിഞ്ഞിരുന്നിട്ടും 1934, 1938, 1943, 1948 വർഷങ്ങളിലും കർഷകർ സമാനമായ സർക്കാർ സഹായം ആവശ്യപ്പെടുകയുണ്ടായി.
എന്നാൽ എല്ലായപ്പോഴും സർക്കാർ  അഭ്യർഥന നിരാകരിക്കുകയാണുണ്ടായത്.
സമ്മാന വാഗ്ദ്ദാന പദ്ധതി (bounty system) കൂടുതൽ ഫല ചെയ്തത്രേ.
ഈ പദ്ധതി പ്രകാരം 1934ൽ ആറുമാസ കാലത്തിനുള്ളിൽ 57034 പേർ സമ്മാന ജേതാക്കളായി.
എമെയ് പർവ്വതം ഇംഗ്ലീഷ് വിലാസം https://ml.wikipedia.org/wiki/Mount_Emei
ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ഒരു പർവ്വതമാണ് എമെയ് പർവ്വതം അഥവാ എമെയ്ഷാൻ (ചൈനീസ്:峨嵋山 ; ഇംഗ്ലീഷ്:Mount Emei).
മതപരമായും, സാംസ്കാരികപരമായും, പാരിസ്ഥിതികമായും വളരെയേറെ പ്രാധാന്യമുള്ള ഒരു പർവ്വതമാണ് ഇത്.
പർവ്വതശാസ്ത്രപരമായി സിചുവാൻ സമതലത്തിന്റെ തെക്കെ അറ്റത്താണ് എമെയ്ഷാനിന്റെ സ്ഥാനം.
ചൈനയിലെ ബുദ്ധമതക്കാരുടെ നാല് വിശുദ്ധപർവ്വതങ്ങളിൽ വെച്ച് ഏറ്റവും ഉയരമുള്ളത് ഈ ശൃംഗത്തിനാണ്.
3,099 മീറ്ററാണ്(10,167അടി) ഇതിന്റെ ഉയരം.
1996-ൽ ഈ പർവ്വതപ്രദേശത്തെ യുനെസ്കോ ലോകപൈതൃക പട്ടികയിൽ ഉൾപ്പെടുത്തി.
ബുദ്ധമതസ്ഥർക്കിടയിൽ
ചൈനയിലെ നാല് വിശുദ്ധ പർവ്വതളിൽ ഒന്നാണ് എമെയ്ഷാൻ.
വുതായ് ഷാൻ , ജിയൂഹ്വാ ഷാൻ , പ്യൂത്തോ ഷാൻ എന്നിവയാണ് മറ്റ് മൂന്ന് പർവ്വതങ്ങൾ.
ബുദ്ധമത വിശ്വാസപ്രകാരം എമെയ് പർവ്വതം ബോധിസത്വ സമന്തഭദ്രന്റെ ജ്ഞാനോധയവുമായി ബന്ധപ്പെട്ടിരിക്കുന്നു.
16-17 നൂറ്റാണ്ടുകളിൽ ഇവിടത്തെ മഠങ്ങളിൽ ചൈനീസ് ആയോധനകല കളുടെ പ്രകടനങ്ങളും അഭ്യാസങ്ങളും നടന്നിരുന്നതായി പറയപ്പെടുന്നു.
എമെയ്ഷാൻ നിരകളിൽ ആല്പൈൻ ഉപ-ആർൿടിക് കാലാവസ്ഥയാണ് അനുഭവപ്പെടുന്നത്.
ദൈർഘ്യമേറിയ ശൈത്യകാലവും ഹ്രസ്വമായ വേനൽക്കാലവും ഇവിടത്തെ പ്രത്യേഗതയാണ്.
ശൈത്യം ദൈർഘ്യമേറിയതാണെങ്കിലും അതികഠിനം ആകാറില്ല.
അതുപോലെ കഠിനമായ ഉഷ്ണവും ഇവിടെ ഉണ്ടാകാറില്ല.
−5.7 °C (21.7 °F)(ജനുവരിയിൽ) മുതൽ 11.6 °C (52.9 °F) വരെയാണ് ഇവിടെ അനുഭവപ്പെടുന്ന താപനില.
3.07 °C ആണ് ഇവിടത്തെ വാർഷിക ശരാശരി അന്തരീക്ഷ താപനില.
മഴ ഇവിടെ ഏതാണ്ട് വർഷം മുഴുവൻ സാധാരണമാണ്.
കൊല്ലത്തിൽ 250ലധികം ദിവസങ്ങളിൽ ഇവിടെ വർഷപാതം ഉണ്ടാകാറുണ്ട്.
ജൂൺ-സെപ്റ്റംബർ മാസങ്ങളിലാണ് വർഷപാതത്തിന്റെ 70%ത്തോളം ലഭ്യമാകുന്നത് Mount Emei (1971−2000) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 16.7 (62.1) 18.5 (65.3) 20.5 (68.9) 22.7 (72.9) 21.7 (71.1) 22.5 (72.5) 22.1 (71.8) 21.5 (70.7) 19.8 (67.6) 19.3 (66.7) 19.5 (67.1) 16.3 (61.3) 22.7 (72.9) ശരാശരി കൂടിയ °C (°F) −0.3 (31.5) 0.4 (32.7) 4.1 (39.4) 7.8 (46) 10.5 (50.9) 12.9 (55.2) 15.2 (59.4) 14.9 (58.8) 11.2 (52.2) 7.2 (45) 4.0 (39.2) 1.6 (34.9) 7.46 (45.43) ശരാശരി താഴ്ന്ന °C (°F) −9.2 (15.4) −8.1 (17.4) −4.8 (23.4) −0.3 (31.5) 3.6 (38.5) 6.8 (44.2) 9.2 (48.6) 9.0 (48.2) 5.5 (41.9) 1.2 (34.2) −3.2 (26.2) −6.8 (19.8) 0.24 (32.44) താഴ്ന്ന റെക്കോർഡ് °C (°F) −19.2 (−2.6) −19.1 (−2.4) −17.2 (1) −9.8 (14.4) −7.4 (18.7) −0.2 (31.6) 2.1 (35.8) 2.8 (37) −3.5 (25.7) −11.1 (12) −14.7 (5.5) −19.7 (−3.5) −19.7 (−3.5) മഴ/മഞ്ഞ് mm (inches) 15.4 (0.606) 23.8 (0.937) 50.3 (1.98) 112.1 (4.413) 161.6 (6.362) 220.1 (8.665) 366.5 (14.429) 428.4 (16.866) 210.8 (8.299) 101.4 (3.992) 42.8 (1.685) 16.0 (0.63) 1,749.2 (68.864) ശരാ.
മഴ/മഞ്ഞു ദിവസങ്ങൾ (≥ 0.1 mm) 16.9 19.1 22.3 22.3 23.2 23.6 22.7 21.9 23.8 24.7 20.0 15.1 255.6 ഉറവിടം: Weather China ചിത്രശാല Two temples at the Golden Summit A temple at the Golden Summit Massive statue of Samantabhadra at the summit of Mount Emei Baoguosi, a Buddhist temple Buddhist temple at Mt Emei Wooden bridgewalk over the Crystal Stream, western slopes Macaque indigenous to the region Sunrise over Mount Emei Sunrise over a sea of clouds at Mount Emei Guangfu pavilion, with summit visible in background Elephant statues on the steps leading to the statue of Samantabhadra Monkeys of Mount Emei അവലംബം പുറത്തേക്കുള്ള കണ്ണികൾ Mount Emei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Religion and the environment in China, 中国的宗教与环境 - chinadialogue article Mount Emei, including Leshan Giant Buddha, Scenic Area: official Unesco site Tours and Travel to total Solar Eclipse 2009 to China on Mt. Emei Shan Archived 2009-07-26 at the Wayback Machine .
എമെലിൻ ഹോർട്ടൺ ക്ലീവ്‌ലാൻഡ് ഇംഗ്ലീഷ് വിലാസം https://ml.wikipedia.org/wiki/Emeline_Horton_Cleveland
എമെലിൻ ഹോർട്ടൺ ക്ലീവ്‌ലാൻഡ് (ജീവിതകാലം: സെപ്റ്റംബർ 22, 1829 – ഡിസംബർ 8, 1878) ഇംഗ്ലീഷ്: Emeline Horton Cleveland ഒരു അമേരിക്കൻ ഫിസിഷ്യനും അമേരിക്കയിൽ വലിയ അളവിൽ ഉദര അല്ലെങ്കിൽ ഗൈനക്കോളജിക്കൽ ശസ്ത്രക്രിയ നടത്തിയ ആദ്യത്തെ സ്ത്രീകളിൽ ഒരാളുമായിരുന്നു.
അമേരിക്കൻ ഐക്യനാടുകളിലെ ഒരു വലിയ പൊതു ആശുപത്രിയുമായി ബന്ധപ്പെട്ട ആദ്യത്തെ വനിതാ ഡോക്ടർമാരിൽ ഒരാളായി അവർ മാറുകയും, കൂടാതെ രാജ്യത്തെ ആദ്യത്തെ നഴ്സിംഗ് അസിസ്റ്റന്റ് പരിശീലന പരിപാടികളിൽ ഒന്ന് സ്ഥാപിക്കുകയും ചെയ്തു.
ഒബർലിൻ കോളേജിൽ നിന്നും ക്ലീവ്‌ലാൻഡിലെ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്നും ബിരുദധാരിയായ അവർ ഫിലാഡൽഫിയ, പാരീസ്, ലണ്ടൻ എന്നിവിടങ്ങളിൽനിന്ന് ബിരുദാനന്തര ബിരുദ പരിശീലനം നേടുകയും ശേഷം പ്രസവചികിത്സയിലും ഗൈനക്കോളജിയിലും ആശുപത്രി അഡ്മിനിസ്ട്രേഷനിലും ശ്രദ്ധ കേന്ദ്രീകരിക്കുകയുംചെയ്തു.
1872 ആയപ്പോഴേക്കും അവർ വുമൺസ് മെഡിക്കൽ കോളേജിലെ ഡീൻ ആയി നിയമിക്കപ്പട്ടിരുന്നു.
എമെലിൻ  അവളുടെ ജീവിതത്തിന്റെ അവസാന വർഷങ്ങളിൽ ക്ഷയരോഗബാധിതയായിരുന്നു .
കണക്റ്റിക്കട്ടിലെ ആഷ്‌ഫോർഡിൽ ചൗൻസി ഹോർട്ടന്റെയും അമണ്ട ചാഫി ഹോർട്ടന്റെയും മകളായി ആണ് എമെലിൻ ഹോർട്ടൺ ക്ലീവ്‌ലാൻഡ് ജനിച്ചത്.
അവളുടെ പിതൃ പൂർവ്വികർ 1630-കളിൽ അമേരിക്കൻ ഐക്യനാടുകളിലെത്തിയ പ്യൂരിറ്റൻമാരായിരുന്നു .
ക്ലീവ്‌ലാൻഡിന് എട്ട് സഹോദരങ്ങളുണ്ടായിരുന്നു, അവരിൽ ആറ് പേർ ഇളയവരാണ്.
ക്ലീവ്‌ലാന്റിന് രണ്ട് വയസ്സുള്ളപ്പോൾ, കുടുംബം ന്യൂയോർക്കിലെ മാഡിസൺ കൗണ്ടിയിൽ ഒരു ഫാമിലേക്ക് താമസം മാറുകയും, അവിടെ അവൾ ട്യൂട്ടർമാരിൽ നിന്ന് സ്കൂൾ വിദ്യാഭ്യാസം നേടുകയും ചെയ്തു.
ക്ലീവ്‌ലാൻഡിന് ഒരു മിഷനറിയാകാനുള്ള ആഗ്രഹം കുട്ടിയായിരുന്നപ്പോൾത്തന്നെ ഉണ്ടായിരുന്നെങ്കിലും, അവളുടെ ചെറുപ്പത്തിൽ തന്നെ പിതാവ്  മരണമടഞ്ഞതിനാൽ കലാലയത്തിൽ ചേരാനുള്ള പണം ലാഭിക്കാൻ അവൾ ഒരു അധ്യാപികയായി ജോലി നോക്കി.
1850-ൽ, ഒബർലിൻ കോളേജിൽ പഠനത്തിന് ചേർന്ന എമെലിൻ , മൂന്ന് വർഷത്തിന് ശേഷം അവിടെനിന്ന് ബിരുദം നേടി.
ഗോഡീസ് ലേഡീസ് ബുക്ക് എന്നറിയപ്പെടുന്ന ഒരു വനിതാ മാസികയുടെ എഡിറ്ററായിരുന്ന സാറാ ജോസഫ ഹെയ്‌ലുമായി അവർ അക്കാലത്ത് കത്തിടപാടുകൾ ആരംഭിച്ചിരുന്നു.
പെൻസിൽവാനിയ ലേഡീസ് മിഷനറി സൊസൈറ്റി എന്നറിയപ്പെടുന്ന ഒരു പുതിയ സംഘടനയുടെ സെക്രട്ടറി കൂടിയായിരുന്ന ഹെയ്ൽ, പെൻസിൽവാനിയയിലെ വനിതാ മെഡിക്കൽ കോളേജിൽ (പിന്നീട് വിമൻസ് മെഡിക്കൽ കോളേജ് ഓഫ് പെൻസിൽവാനിയ എന്നറിയപ്പെട്ടു) സ്ത്രീകളെ മിഷനറി ഫിസിഷ്യൻമാരായി പരിശീലിപ്പിക്കുന്നതിനുള്ള ശ്രമങ്ങളെക്കുറിച്ച് ക്ലീവ്‌ലാൻഡിനോട് പറഞ്ഞു.
വനിതാ മെഡിക്കൽ കോളേജിലെ രണ്ട് വർഷക്കാലത്തെ പഠനത്തിന് ശേഷം ക്ലീവ്ലാൻഡ് അവിടെനിന്ന് മെഡിക്കൽ ബിരുദം നേടി.
അവൾ വൈദ്യശാസ്ത്ര വിദ്യാലയത്തിൽ പഠിക്കുമ്പോൾ, എമെലിൻ ബാല്യകാല സുഹൃത്തായ ഗൈൽസ് ബട്ട്ലർ ക്ലീവ്ലാൻഡിനെ വിവാഹം കഴിച്ചു; അവൾ ഒബർലിനിലേക്ക് പോയ അതേ സമയം പ്രെസ്ബിറ്റീരിയൻ മന്ത്രിയാകാൻ അദ്ദേഹം ഒബർലിൻ തിയോളജിക്കൽ സെമിനാരിയിൽ പോയിരുന്നു.
മിഷനറിമാരായി പ്രവർത്തിക്കാനാണ് ദമ്പതികൾ ആഗ്രഹിച്ചതെങ്കിലും ഗിൽസ് രോഗബാധിതനായതോടെ, മിഷൻ പ്രവർത്തനത്തിന്റെ സാധ്യത ഇല്ലാതായി.
അവരെ സാമ്പത്തികമായി പിന്തുണയ്ക്കാൻ, എമെലിൻ ന്യൂയോർക്കിലെ ഒനിഡാ വാലിയിൽ ഒരു മെഡിക്കൽ പ്രാക്ടീസ് ആരംഭിച്ചു.
1856 അവസാനത്തോടെ, ഫിലാഡൽഫിയയിലെ ഫീമെയിൽ മെഡിക്കൽ കോളേജിൽ അനാട്ടമി കോഴ്‌സുകൾ പഠിപ്പിക്കാൻ അവളെ ക്ഷണിച്ചു, അതിനാൽ ക്ലീവ്‌ലാന്റും അവളുടെ ഭർത്താവും അവിടേക്ക് മടങ്ങി.
ദമ്പതികൾ ഫിലാഡൽഫിയയിലേക്ക് മടങ്ങിപ്പോയപ്പോൾ, ക്ലീവ്‌ലാൻഡിന്റെ ഭർത്താവിന് ഒരു അധ്യാപകനായി ജോലി കണ്ടെത്താൻ കഴിഞ്ഞു.
അവരുടെ വരവ് കഴിഞ്ഞ് ഒരു വർഷത്തിന് ശേഷം, അദ്ദേഹതത്തിന് വീണ്ടും ഗുരുതരമായ രോഗം പിടിപെടുകയും, ഭാഗികമായി തളർവാതം ബാധിച്ച് ജോലിയിൽ നിന്ന് വിട്ടുനിൽക്കേണ്ടി വരുകയും ചെയ്തു.
1860-ൽ ഫിസിഷ്യൻ സഹപ്രവർത്തകയായ ആൻ പ്രെസ്റ്റണും നിരവധി പ്രാദേശിക ക്വേക്കർ സ്ത്രീകളും പ്രസവചികിത്സ, ഗൈനക്കോളജിക്കൽ സർജറി, ഹോസ്പിറ്റൽ അഡ്മിനിസ്ട്രേഷൻ എന്നിവയിൽ തുടർ പഠനങ്ങൾക്കായി പാരീസിലേക്കും ലണ്ടനിലേക്കും പോകാൻ ക്ലീവ്‌ലാൻഡിനായി പണം നൽകുന്നതു വരെ എമെലിൻ  ഫീമെയിൽ മെഡിക്കൽ കോളേജിൽ തുടർന്നു.
1862-ൽ ഫിലാഡൽഫിയയിലേക്ക് മടങ്ങിയ എമെലിൻ  യൂറോപ്പിൽ ആയിരുന്നപ്പോൾ ആൻ പ്രെസ്റ്റൺ സ്ഥാപിച്ച ഫിലാഡൽഫിയയിലെ വുമൺസ് ഹോസ്പിറ്റലിൽ മുഖ്യ ഫിസിഷ്യൻ ആയി.
ഫിലാഡൽഫിയയിലെ വുമൺസ് മെഡിക്കൽ കോളേജിലെ മെഡിക്കൽ വിദ്യാർത്ഥികൾക്ക് മറ്റ് ആശുപത്രികളിൽ ക്ലിനിക്കൽ അനുഭവങ്ങൾ നേടുന്നതിന് പലപ്പോഴും വിവേചനം നേരിടേണ്ടി വന്നതിനാൽ അവർക്ക് രോഗ പരിചരണ അനുഭവം നൽകുക എന്നതായിരുന്നു ആശുപത്രിയുടെ ലക്ഷ്യം.
1872-ൽ പ്രെസ്റ്റൺ മരിച്ചപ്പോൾ എമെലിൻ  മെഡിക്കൽ സ്‌കൂളിന്റെ ഡീനായി അവൾ മാറി.
എമെലിൻ  കോളേജിൽ നഴ്‌സുമാർക്കായി പരിശീലന പരിപാടികൾ ആരംഭിച്ചു, നഴ്‌സിംഗ് അസിസ്റ്റന്റുമാരെ പരിശീലിപ്പിക്കുന്നതിനുള്ള ആദ്യകാല പ്രോഗ്രാമുകളിലൊന്ന് അവർ ആരംഭിച്ചു.
അവളുടെ ആരോഗ്യം വളരെ മോശമായിരുന്നു, അത് അവളെ 1874 ൽ ഡീൻ സ്ഥാനം ഒഴിയാൻ നിർബന്ധിതയാക്കി.
1875-ൽ, ഒരു പ്രാദേശിക മെഡിക്കൽ ജേണലിൽ ഒരു ലേഖനം പ്രസിദ്ധീകരിച്ചു, അണ്ഡാശയത്തിലെ സിസ്റ്റിക് ട്യൂമർ ബാധിച്ച ഒരു രോഗിയിൽ ക്ലീവ്‌ലാൻഡിന്റെ അണ്ഡാശയ ശസ്ത്രക്രിയയുടെ പ്രകടനത്തെക്കുറിച്ച്, ഇത് വയറിനുള്ളിൽ ഒരു വലിയ ദ്രാവക ശേഖരണത്തിലേക്ക് നയിച്ചു.
ക്ലീവ്‌ലാൻഡിലെ വിദ്യാർത്ഥികളിൽ ഒരാൾ ജേണൽ ലേഖനം എഴുതി, ക്ലീവ്‌ലാൻഡിന്റെ പ്രവർത്തനങ്ങൾ സ്ത്രീകൾക്ക് നല്ല ശസ്ത്രക്രിയാ വിദഗ്ധരാകാൻ കഴിയുമെന്നതിന്റെ തെളിവാണ്.
1878-ൽ, ഭ്രാന്തൻമാർക്കുള്ള പെൻസിൽവാനിയ ഹോസ്പിറ്റൽ ഡിപ്പാർട്ട്‌മെന്റിന്റെ ഗൈനക്കോളജിസ്റ്റായി ക്ലീവ്‌ലാൻഡിനെ തിരഞ്ഞെടുത്തു, ഒരു സ്ത്രീ ഒരു വലിയ പൊതു ആശുപത്രിയിലെ ഫിസിഷ്യൻ ആകുന്നത് ആദ്യ മായാണ്.
ആ വർഷം അവസാനം അവൾ ക്ഷയരോഗം ബാധിച്ച് മരിച്ചു.
ഫിലാഡൽഫിയയിലെ ഫെയർ ഹിൽ സെമിത്തേരിയിൽ ആൻ പ്രെസ്റ്റണിനടുത്താണ് അവളെ സംസ്കരിച്ചത്.
അവൾക്ക് ഭർത്താവും ഒരു മകനും ഉണ്ടായിരുന്നു.
മകൻ ആർതർ ഹോർട്ടൺ ക്ലീവ്‌ലാൻഡ്, ഒരു വൈദ്യനായി.
അവളുടെ ഉപദേഷ്ടാവായ ഡോ. അന്ന ബ്രൂമോൾ പ്രസവചികിത്സയുടെ അധ്യക്ഷയായി .
റഫറൻസുകൾ ↑ ↑ ↑ 1 2 ↑ ↑ ↑ 1 2 ↑ ↑ Peitzman, pp. 26-27.
ഈസ്റ്റ് തുർക്കിസ്ഥാൻ ഇസ്ലാമിക് മൂവ്‌മെന്റ് ഇംഗ്ലീഷ് വിലാസം https://ml.wikipedia.org/wiki/East_Turkestan_Islamic_Movement Usage {{Infobox militant organization
|name     = 
|logo     = 
|caption  = 
|dates    = 
|leader   = 
|motives  = 
|area     = 
|ideology = 
|crimes   = 
|attacks  = 
|status   = 
}} Example
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂൺ മുതൽ തുടരുന്നു.
ചൈനയിലെ ഉയ്ഘുർ മുസ്ലിങ്ങൾക്കിടയിൽ പ്രവർത്തിക്കുന്ന ഒരു വിഘടനവാദ സംഘടനയാണ് ഈസ്റ്റ് തുർക്കിസ്ഥാൻ ഇസ്ലാമിക് മൂവ്‌മെന്റ് .
ഒരു സ്വതന്ത്ര ഈസ്റ്റ് തുർക്കിസ്ഥാൻ സ്ഥാപിക്കുകയാണ് വിഘടന വാദികളുടെ ലക്ഷ്യം.
സിൻജിയാങ് പ്രവിശ്യയിലെ പല അക്രമസംഭവങ്ങൾക്കും പിറകിൽ ഇവരാണെന്ന് ചൈന ആരോപിക്കുന്നു.
വേൾഡ് ട്രേഡ് സെന്റെർ സംഭവത്തിനു ശേഷം യു.എസ്.എ യും ETIM നെ തീവ്രവാദികളുടെ കരിമ്പട്ടികയിൽ പെടുത്തി.
എൻ.ബി.സി ന്യൂസ് പുറത്ത് വിട്ട ഒരു കണക്കുപ്രകാരം 1991നും 2001നും ഇടയിൽ 162മരണങ്ങൾക്കും 440ഓളം പേർക്ക് പരിക്കേൽക്കാനും ഇടയായ 200ഓളം തീവ്രവാദപ്രവർത്തനങ്ങളിൽ ETIM പങ്കുവഹിച്ചതായി ചൂണ്ടിക്കാണിക്കപ്പെടുന്നു.
ഈസ്റ്റ് പാലോ ആൾട്ടോ
ഈസ്റ്റ് പാലോ ആൾട്ടോ (E.P.A. എന്നു ചുരുക്കപ്പേര്) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്  സാൻ മാറ്റെയോ കൌണ്ടിയിൽ സ്ഥിതിചെയ്യുന്ന ഒരു നഗരമാണ്.
2010 ലെ അമേരിക്കൻ ഐക്യനാടുകളിലെ കനേഷുമാരി പ്രകാരം ഈ നഗരത്തിലെ ആകെ ജനസംഖ്യ 28,155 ആയിരുന്നു.
സാൻഫ്രാൻസിസ്കോ അർദ്ധ ദ്വീപിൽ ഏകദേശം  ഇതു സ്ഥിതി ചെയ്യുന്നത്.
സാൻ ഫ്രാൻസിസ്കോയ്ക്കും സാൻ ജോസിനും ഇടയ്ക്ക്  വെറും പകുതിയോളം ദൂരത്തിൽ ഇതു സ്ഥിതിചെയ്യുന്നു.
ഈ നഗരത്തിന്റെ വടക്കും കിഴക്കും ദിക്കുകളിൽ സാൻ ഫ്രാൻസിസ്കോ ഉൾക്കടലും , പടിഞ്ഞാറ് മെൻലോ പാർക്ക് നഗരവും, തെക്ക് ഭാഗമായ പാലോ ആൾട്ടോ നഗരവുമാണ് അതിർത്തികൾ.
"ഈസ്റ്റ്" പാലോ ആൾട്ടോ എന്ന് വിളിക്കപ്പെടുന്നെങ്കിലും, ഇത് ഒരു തെറ്റായ പരാമർശനമാണെന്നുള്ളതാണു സത്യം.
യഥാർത്ഥത്തിൽ പാലോ ആൾട്ടോ നഗരത്തിന്റെ വടക്ക് ഭാഗത്താണ് നഗരം സ്ഥിതിചെയ്യുന്നത്.
പാലോ ആൾട്ടോ നഗരത്തിന്റെ ഭാഗമായി പലപ്പോഴും തെറ്റായി കണക്കാക്കപ്പെടാറുണ്ടെങ്കിലും, ഈസ്റ്റ് പാളോ ആൾട്ടോ ഒരു സംയോജിപ്പിക്കപ്പെടാത്ത സമൂഹമായി സ്ഥാപിതമായതുമുതൽ എല്ലായ്പ്പോഴും നഗരം അതിന്റെ അസ്‌തിത്വം പ്രത്യേകമായി നിലനിറുത്തുന്നു.
രണ്ടു നഗരങ്ങളും രണ്ടു കൌണ്ടികളിലായി സ്ഥിതിചെയ്യുന്നു.
ഈസ്റ്റ് പാലോ ആൾട്ടോ സാൻ മാറ്റിയോ കൗണ്ടിയിലും, പാലോ ആൾട്ടോ സാന്താ ക്ലാര കൌണ്ടി യിലുമായാണ് നിലനിൽക്കുന്നത്.
ഈ രണ്ട് നഗരങ്ങളും സാൻ ഫ്രാൻസിസ്ക്വിറ്റോ ക്രീക്കി നാൽ മാത്രം വേർതിരിക്കപ്പെട്ടിരിക്കുന്നു, നഗരങ്ങൾ തമ്മിൽ കൂടുതലായും ബെയ്ഷോർ ഫ്രീവേ പാതയാലുള്ളവിഭജനമാണ് മുന്നിട്ടുനിൽക്കുന്നത്.
(ഈസ്റ്റ് പാലോ ആൾട്ടോയുടെ ഭൂരിഭാഗവും ഫ്രീവേ പാതയുടെ വടക്കുകിഴക്കായും എന്നാൽ പാലോ ആൾട്ടോയിലെ  താമസകേന്ദ്രങ്ങൾ നിലനിൽക്കുന്ന ഭാഗങ്ങൾ ഫ്രീവേയുടെ തെക്ക്പടിഞ്ഞാറായുമാണ്  സ്ഥിതിചെയ്യുന്നത്).
2000 ലെ പുനരുജ്ജീവന പദ്ധതികളും ഉയർന്ന വരുമാനക്കാരായ ഗൂഗിൾ , ഫേസ്ബുക്ക് ഉൾപ്പെടെയുള്ള കമ്പനികളിലെ  ഉന്നത സാങ്കേതിക വിദഗ്ദ്ധരുടെ പുതിയതായി വകസിപ്പിച്ച പ്രദേശങ്ങളിലേയ്ക്കുളള കടന്നുവരവും കാരണമായി  രണ്ട് നഗരങ്ങളും തമ്മിലുള്ള സാംസ്കാരിക സാമ്പത്തിക വ്യത്യാസങ്ങളുടെ അതിർവരമ്പുകൾ ഇല്ലാതായി.
ഈസ്റ്റ് പാലോ ആൾട്ടോയും പാലോ ആൾട്ടോയും തമ്മിൽ ടെലഫോൺ ഏരിയ കോഡുകളും പോസ്റ്റൽ സിപ്പ് കോഡുകളും പങ്കിടുന്നു.
ഈസ്റ്റ്മാൻ കൊഡാക് കമ്പനി ഇംഗ്ലീഷ് വിലാസം https://ml.wikipedia.org/wiki/Kodak
അമേരിക്കയിലെ റോച്ചെസ്റ്റർ, ന്യൂയോർക്ക് കേന്ദ്രമാക്കി പ്രവർത്തിക്കുന്ന ഡിജിറ്റൽ ചിത്രനിർമ്മാണരംഗത്തുള്ള ഒരു കമ്പനിയാണ് ഈസ്റ്റ്മാൻ കൊഡാക് .
1889 ലാണ് ജോർജ്ജ്‌ ഈസ്റ്റ്‌മാൻ കമ്പനി സ്ഥാപിച്ചത്.
ഫോട്ടോഗ്രാഫിയെ സാധാരണക്കാർക്ക് പ്രാപ്യമാക്കിയത് കൊഡാക്ക് കമ്പനിയുടെ ഉത്പന്നങ്ങളായിരുന്നു.
കൊഡാക് കമ്പനിയുടെ ഫിലിം ഉല്പന്നങ്ങൾ ലോകപ്രശസ്തമാണ്.
ഇരുപതാം നൂറ്റാണ്ടിലെ ഫിലിം വ്യവസായത്തിലെ ലോകമാർക്കറ്റിൽ പ്രധാനപങ്ക് കൊഡാക് കമ്പനിക്കായിരുന്നു.
1976ൽ അമേരിക്കയിലെ വിപണിയുടെ 90% പങ്കും കമ്പനി സ്വന്തമാക്കി .
1990ന് ശേഷം ഫിലിം വ്യവസായത്തിന് തകർച്ച നേരിടുകയും, ഡിജിറ്റൽ ഫോട്ടോഗ്രഫി വളർന്ന് വരികയും ചെയ്തതോടെ കൊഡാക് കമ്പനിക്ക് ക്ഷീണം സംഭവിക്കുകയും, 2007നു ശേഷം നഷ്ടത്തിലേക്ക് കൂപ്പുകുത്തുകയും ചെയ്തു .
വിപണിയിൽ പിടിച്ചുനിൽക്കാനായി കൊഡാക് ഡിജിറ്റൽ, ഡിജിറ്റൽ പ്രിന്റിംഗ് രംഗത്ത് ശ്രദ്ധ കേന്ദ്രീകരിച്ചു.